open-index/open-wikipedia-markdown huggingface dataset:
Ciro Abath

**Cirilio Julien (Ciro) Abath** (☆ 1954 na Aruba) ta un ceramista y artista visual Arubano.

## Biografia
Di 1972 pa 1978 Abath a studia na Academie voor Beeldende Vorming na Tilburg. Despues el a sigui diferente tayer, entro otro na Salzburg, New York y Istanbul y a pasa un periodo largo di trabou na e "Europees Keramisch Werkcentrum" na Den Bosch. Desde 1978 e ta docente di arte plastico na Colegio Arubano. Na 2008 Abath ta lanta Terrafuse cu ta organisa curso y realisa obhetonan cu e meta pa stimula e arte di glas y ceramica na Aruba. E studio aki e ta comparti hunto cu su casa Marian Abath-Nieskens, artista di glas.

Como artista Abath ta specialisa den composicion ceramico y obranan espacial tres dimensional, ehecuta entre otro den brons, plata, messing y hilo di metal. Su obranan ta toca temanan di simbolismo, historia y mitologia ademas di ta manifesta e influencia di e naturalesa Arubano. Piedra, cocolishi y animalnan (entre otro cangreu, dori y lagadishi) ta hunga un rol importante den su iconografia. 

Abath a exhibi su instalacionnan na varios exhibicion internacional, manera Museo del Barrio (New York), Perez Museum (Miami), Museum de Fundatie (Zwolle) y *Karibische Kunst Heute* (Kassel, Alemania). Tambe el a representa Aruba na e di 23 Bienal di São Paulo y e VII Biennale di Havana. Un di e obranan cu el a exhibi na Museum de Fundatie tabata un obra crea hunto cu ceramista Ellen Spijkstra di Corsou, yama *Transicion*. 

Na Aruba ta encontra algun di su obranan den espacio publico; entre otro e escultura *Desert Fruit* den hardin di escultura na Aeropuerto Internacional Reina Beatrix (2012), estatua di *[[Padu Lampe]], [[Rufo Wever]] y [[Hubert Booi|Lio Booi]]* riba Plaza Padu (2017), estatua *Señora Husticia* riba Plaza Alameda, escultura *Ey Serca* na entrada di e sucursal di Aruba Bank na Hato y busto di *Papa Juan Pablo II* dilanti misa Pro Catedral San Francisco (2021). 

## Obra <small>(seleccion)</small>

* *Unwanted Visitor* (1991)
* *Blue Bird*  (1993)
* *Flight Interupted* (1994)
* *Deseo di hero* (1997)
* *Iron Will I and II*  (1999)
* *La Unión Colectiva* (2000) 
* *Orguyo*
* *Toys of the Conquistador*

## Coleccion permanent <small>(seleccion)</small>
### Aruba
* Colleccion Alice von Romondt, *Mi alma*
### Hulanda
* Design Museum Den Bosch, *Jagadishi*

## Exhibicion <small>(seleccion)</small>

### Solo

* **1999** - *Autorretrato* na Oranjestad, Aruba

### Colectivo/duo
* **1985** - *Arte Contemporaneo Arubano '85* na Biblioteca Publico Aruba
* **1988** - *Bida i kolo* na Stedelijk Museum Schiedam
* **1992** - *Un Abraso ku Koló* na Heemstede, Hulanda
* **1994** 
***Karibisch Kunst Heute* na Kassel, Alemania
***West Kunst* (Arte di Antia hulandes y  Aruba) na Rotterdam, Hulanda
* **1995** 
** *Karibik Art* na Kassel, Alemania
** *Ciro Abath / Ludwig de L'isle* na Willemstad, Corsou
* **1996** - *Bienal de São Paulo, n° 23* na São Paulo, Brazil
* **1998** - *Carifesta* na Bridgetown, Babrbados
* **2000** - *Bienal de la Habana, n° 7* na Havana, Cuba
* **2011** - *Microcosm* na Washington, Merka

## Link externo
* Bienal di Cuba (2000)
The Carpenters

**The Carpenters** tabata un duo vokal i instrumental merikano, formá pa e rumannan Richard (☆ 1946)  i Karen Carpenter (☆ 1950 - † 1983). E rumannan a muda di New Haven (Connecticut) pa Downey (California) na aña 1963 unda na a kuminsa presentá komo duo na 1965. Nan ta un di e duonan mas famoso i aklamá den e historia di músika pop i a skor hits tantu na Merka komo na Oropa.

E numbernan musikal mas konosí di The Carpenters ta: *(They Long to Be) Close to You, We've Only Just Begun, Top of the World, Yesterday Once More, I Need to Be in Love* en *Superstar*.

## Diskografia
* *Ticket to Ride* (1969)
* *Close to You* (1970)
* *Carpenters* (1971)
* *A Song for You* (1972)
* *Now and The*n (1973)
* *Horizon* (1975)
* *A Kind of Hush* (1976)
* *Passage* (1977)
* *Christmas Portrait* (1978)
* *Made in America* (1981)
* *Voice of the Heart* (1983)
* *An Old-Fashioned Christmas* (1984)
* *Lovelines* (1989)
* *As Time Goes By* (2001)
The Doors

**The Doors** tabata un banda di rock merikano, formá na Los Angeles na aña 1965. Formá pa e Jim Morrison, Ray Manzarek, Robby Krieger i John Densmore. E numbernan musikal mas konosi di The Doors ta: *Light My Fire*, *The End*, *Riders on the Storm*, *People Are Strange* en *Touch Me*.

## Diskografia (album)

* *The Doors* (1967)
* *Strange Days* (1967)
* *Waiting for the Sun* (1968)
* *The Soft Parade* (1969)
* *Morrison Hotel* (1970)
* *L.A. Woman* (1971)
* *Other Voices* (1971)
* *Full Circle* (1972)
* *An American Prayer* (1978)

## Linknan eksterno

* www.thedoors.com
Lucien Dirksz

**Lucien Pedro Lodevicus Dirksz** (n. 29 di september 1968) ta un ciclista y atleta olimpico di Aruba. Representando Aruba el a competi den Weganan Olimpico di Zomer na 1992 na Barcelona (Spaña) y 1996 na Atlanta, (Georgia). Durante ceremonia di apertura di e Weganan Olimpico di Zomer 1992 na  Dirksz a carga e bandera di Aruba. Durante tur dos wega e mester a bandona e competencia prome cu tempo.

## Mira tambe
* Aruba na Weganan Olimpico
Gerard van Vliet

**Gerard Leendert (Gert) van Vliet** (☆ 26 di februari 1964) ta un ex-ciclista y atleta olimpico Arubano. Representando Aruba el a competi den Weganan Olimpico di Zomer 1992 na Barcelona. Durante e competencia e no ta logra finalisa su careda. 

Banda di van Vliet tabatin cuater otro participante di Aruba na e Weganan Olímpico di Zomer di 1992; esta Lia Melis y Kim Reynierse (marathon), Lucien Dirksz (ciclismo) y Roger Jurriens (windsurf).

Na aña 2024 el a wordo condecora como Cabayero ("Ridder") den Orden di Oranje-Nassau.

## Mira tambe
* Aruba na Weganan Olimpico
Ursell Arends

**Ursell Mikhail Arends** (☆ 29 di augustus 1980 na Aruba) ta un politico Arubano. E tabata minister di Transporte, Integridad, Naturalesa y Asuntonan di Adulto Mayor di 2021 pa 2025. Prome cu esey e tabata brevemente miembro y vicepresidente di Parlamento di Aruba. E ta co-fundado di partido {{RAIZ]] y desde 2017 su lider di partido.

## Bida
Ursell Arends a lanta den bario di Santa Cruz y a bay scol basico Mon Plaisir School y scol secundario Mon Plaisir College, na Oranjestad. Na 2000 el a inicia su estudio na Merca pa despues continua na Canada, unda el a gradua den International Business Management for di St. Clair College na Windsor, Ontario, na 2005.

Na su regreso na Aruba el a labora den e ramo turistico pa mas di 15 aña. Su carera profesional a cuminsa na La Quinta Beach Resort como Human Resources Manager for di 2006 te cu 2015. Na 2015 e ta wordo nombra como Operations Director, cual funcion el a eherce te juli 2021. Arends a sirbi tambe como presidente di Aruba Timeshare Association (ATSA) for di aña 2016 te cu 2018. Entre 2011 y 2015 e tabata forma parti di e directiva di Arubaanse Voetbalbond (AVB) como miembro, tesorero y tambe como team manager di e seleccion Arubano.

Na 2017 Arends ta haci su entrada den politica. Hunto cu Tai-Foo Lee e ta funda e partido RAIZ y for di inicio ta ocupa e funcion di lider di partido. El a debuta den eleccion parlamentario di 2017, logrando 1.433 voto. Den eleccion dia 25 di juni 2021 Arends a logra un total di 1.939 voto individual y un asiento den Parlamento di Aruba. Dia 8 di juli 2021 e ta wordo elegi vicepresidente di parlamento, di cual puesto el a retira na september 2021 pa bira minister. Dia 20 di september 2021 e ta hura como minister di Transporte, Integridad, Naturalesa y Asuntonan di Adulto Mayor den e di dos gabinete Wever-Croes, den cual e ta fungi tambe como vice prome-minister. Den eleccion 2024 Arends a haya 1.041 voto, un caida compara cu 2021. El a retira como minister dia 28 di maart 2025. Debi na insuficiente voto, partido RAIZ ta perde tambe su representacion den parlamento (2 asiento). 

Ursell Arends ta casa cu Tamarah Croes y ta tata di un yiu homber y un yiu muhe.
Amado Vrieswijk

**Amado Vrieswijk** (☆ 23 di yanüari 1996 na Kralendijk) ta un koredó profeshonal boneriano den deporte di windsurf. Desde 2011 e ta kompetí den e kampeonato di windsurf PWA World Tour i a titulá kampeon mundial den freestyle na 2021 i supkampeon na 2016, 2017 i 2019.

## Biografia
Vrieswijk a nase na Boneiru, yu di un mama hulandes-oropeo i un tata boneriano. El a keda entusiasmá dia el a mira e *King of the Caribbean - Windsurf World Cup*, kual a tuma lugá na Boneiru na 2002. Poko despues na e edat di shete aña el a kuminsa praktika windsurf, inisialmente ku su tata i despues ku su mihó amigo Kiri Thode.

Na 2004 e ta partisipa pa promé bes na un kompetensia hubenil i na 2011 pa promé bes na kampeonato mundial. Masha lihé el ta kosechá su promé eksitonan. Amado Vrieswijk ta obtene e título di kampeon hubenil den disiplina freestyle den e kompetensia di Professional Windsurf Association (PWA) na Alemania, na 2013.  Na yüni 2014 e ta viktorioso den e kampeonato mundial na Boneiru i den rankings na final di e temporada ta alkansá posishon kuater den e klasifikashon general. Den e disiplina "freestyle" e ta termina riba e terser posishon na 2015 i na 2016 ta logra su promé título di kampeon na Costa Calma, Fuenteventura (Islanan Kanaria). Durante e temporada 2016 e ta gana e eliminatorio di "single" na Sylt (Alemania), pero den final ta pèrdè kontra di e venezolano Gollito Estredo. Esaki ta ripiti atrobe durante e temporada 2017. Na e PWA World Tour Costa Brava 2018 e ta konkistá su promé título di kampeon den disiplina "foil" i ta avansa pa e terser posishon den ranking mundial di e disiplina. Logrando un serie di 7 "heats" tras di otro e ta sali ganadó di e *Forsa Freestyle PWA World Cup* na Sorobon (Boneiru), na 2019. Den disiplina "freestyle" e ta titulá kampeon oropeo na Rhodos, Gresia na septèmber 2021 i dos luna despues kampeon mundial na Martigues, Fransia.

Vrieswijk ta biba na Boneiru.

## Prestashon
### Ranking di Kopa Mundial

### Kopa Mundial
Vrieswijk a logra pa subi e podio dies biaha, di kual dos biaha pa e di tres luga, kuater biaha di dos luga i kuater biaha komo ganado.

### Otro título
* 2013 - PWA kampeon mundial freestyle (kategoria hubenil) 2013
* 2015 - *[[European Freestyle Pro Tour|EFPT]]*- ganadó (kampeon oropeo)
* 2021 - *EFPT*- ganadó (kampeon oropeo freestyle)

## Link eksterno
*  Wèpsait di Amado Vrieswijk (ingles)
* Facebookpagina (ingles)
* Profil riba PWA World Tour
* Windsurfers: Entrevista ku Vrieswijk (alemán)
Allyson Ponson

**Allyson Roxanne Ponson** (☆ 4 di december 1995 na Aruba) ta un landado y atleta olimpico Arubano. El a titula campeon nacional riba 50 y 100 meter den e categoria "freestyle" y 50 meter den e categoria "backstroke". Na 2011 el a ricibi e reconomento  Atleta di Aña di Aruba. 

## Educacion
Ponson a gradua for di Fontys Hogeschool Eindhoven na 2018, cu un bachelor diploma den Bedrijfskunde. 

## Carera Olimpico
Na edad di 20 aña, el a competi pa prome biaha na e Weganan Olimpico di Zomer 2016 na Rio de Janeiro ,alcansando posicion 45 den e evento di 50 meter "freestyle". Na aña 2021, Allyson Ponson a bolbe competi den Weganan Olimpico na Tokyo. Den e desfile di apertura Ponson y Mikel Schreuders a carga e bandera di Aruba. Na 2024 el a ricibi un certificado y pin di *Olympians for Life* (OLY) como reconocimento di su trayectorio y pa promove balornan olimpico.

## Mira tambe
* Aruba na Weganan Olimpico di Zomer 2020

## Link externo
*  Profil Allyson Ponson
Álfabèt siríliko

E **álfabèt siríliko** (na búlgaro i masedoniano: кирилица, na ruso: , na ukraniano: , na bieloruso: кірыліца; na servio: ћирилица) ta un skritura alfabétiko foi kual den kurso di siglo a surgi un kantidat di álfabèt pa uso den diferente idioma. E ta un álfabèt bikamaral di trinta lèter, kreá fin di siglo nuebe den imperio búlgaro (e aktual Nort Macedonia), pa e disípulonan di pader Cyrille òf posibelmente Clément d'Ohrid (e promé obispo di e iglesia ortodokso di Bulgaria) i ta basá riba e álfabèt griego i glagolítiko. 

Ainda na komienso di siglo 21 ta usa e álfabèt siríliko den un kantidat di idioma slaviko, entre otro búlgaro, masedoniano, montenegrino, servio, ukraniano, ruso i bieloruso. Bou influensia ruso e ta komun tambe den hopi idioma ku no ta idioma slaviko manera kazachs, kirguis, tatar (idioma turko), tajikistano, mongoles inkluso hopi otro idioma chikitu. Te 1859 e tabata e skritura di e idioma rumano i den e antiguo Moldavia tabata skirbi e idioma moldaviano (un dialekto rumano) ku un álfabèt siríliko.
Jean-Michel Basquiat

**Jean-Michel Basquiat** (☆ 22 di desèmber  1960 na New York (Merka) - † 12 di ougùstùs 1988 na mesun siudat) ta un artista i pintor neoekspreshonista merikano. E tabata e promé artista afroamerikano ku a logra drenta e mundu di arte unda hende blanku ta predominante.

## Biografia
Basquiat a nase na New York komo e promé di tres yu di un mama prosedente di Puerto Rico i un tata nasí na Port au Prince, Haiti. Jean-Michel tabatin 2 ruman muhe menor, Lisane i Jeanine. Su mama Matilde Andrades (1934–2008), disenadó grafiko, tabata dominá e idiomanan ingles, franses i spaño i tabata hibe ku frekuensia pa bishita museo i teatro.

Na final di dekada setenta di siglo 20 el a traha bou di e pseudónimo SAMO (*Same Old Shit*) komo artista di grafiti huntu ku su amigu Al Diaz. Siguidamente desde komienso di dekada ochenta e tabata produsi obranan eksplosivo, mayoria pintura di formato grandi ku fèrf akríliko i riba dje linea i tekstonan ku fèrf di zeta.

Su prome exhibishon solo tabata na 1982. Di 1982 te 1983 e tabatin un relashon ku Madonna. El a traha algun tempo riba pinturanan kolektivo huntu ku su ehempel Andy Warhol.

Basquiat tabata un pintor afroamerikano ku a kosecha fama mundial. El a fayesé di un sobredósis di heroina na e edat di 27 aña.

Na 1996 e artista Julian Schnabel a dirigi e pelikula "Basquiat" ku Jeffrey Wright komo prome protagonista. David Bowie, Gary Oldman, Dennis Hopper, Claire Forlani i Courtney Love tambe a  hunga un ròl.

Na 2017 un pintura di Basquiat di 1982 ta wordu bendi pa US$ 110,5 mion, ku kual el a bira un di e pinturanan mas karu di tur tempo i un rekord nobo a keda establesí pa un artista merikano riba un findishi.
Tahith Chong

**Tahith Chong** (☆ 4 di desèmber 1999 na Willemstad) ta un futbolista profeshonal kurasoleño ku generalmente ta hunga komo delantero. Desde 2025 e ta hunga pa e selekshon nashonal di Kòrsou.

## Karera den klup
Na Kòrsou Chong tabata hunga pa Excellence i Atlétiko Saliña promé ku e y su famia a muda pa Rotterdam. Eynan e ta inisia su treinen, promé den e divishon di hubentut di Feyenoord y na 2016 serka Manchester United, klup di e liga prinsipal di Inglatera. Den su di dos temporada na Manchester United e ta wòrdu skohí talento di aña di e klup. 

Na 2019 e ta hasi su debut den e ekipo di Manchester United i na yüli 2021 a wòrdu prestá bou kontrakt na Birmingham City pa un temporada.

Dia 29 di ougùstùs 2025, Chong a firma un kontrat di kuater aña ku Sheffield United, ku tabata buskando pa fortalesé nan tim ku hungadónan eksperensiá pa pusha pa promoshon atrobe. E kambio, atrobe kompletá pa un suma no revelá, a marka un fase nobo den e karera di Chong, den kua e tabatin komo meta pa usa su eksperensia i versatilidat pa hiba Sheffield United bèk na Premier League.

## Karera internashonal
### Hulanda
Na Hulanda el a aparese 40 okashon den e tim nashonal hubenil nivel U-15 pa U-21. El a hunga pa e selekshon nashonal bou di 17 aña na e Kampionato Oropeo di UEFA 2016 i a skor e úniko gol den e viktoria di kuart final kontra Suesia.

### Kòrsou
Na yüni 2021, Chong a aseptá un yamada pa e selekshon di Kòrsou pa nan selekshon preliminar di Kopa di Oro di CONCACAF 2021. Sinembargo, e no a wòrdu inkluí den e tim final, ku despues a retirá for di e torneo debí na un brote di COVID-19.

Dia 26 di ougùstùs 2025, e petishon di Chong pa kambia di nashonalidat deportivo pa Kòrsou a wòrdu aprobá pa FIFA. Dia 6 di sèptèmber 2025, el a hasi su debut den un partido di klasifikashon pa Kopa Mundial kontra di Trinidad i Tobago (0:0). Su debut komo titular el a hasi dia 10 di sèptèmber 2025 kontra di Bermuda, den e partido aki Chong a skor 2 biaha i a duna un asistensia den un viktoria di 3:2.

## Statistik

## Lista di honor
Premio MCB

**Premio MCB** of **MCB Prize** ta un premio anual di Maduro & Curiel’s Bank (MCB), ku ta rekonosé un persona, evento, organisashon òf kompania ku a sobresalí i/òf a hasi mas impakto positivo den komunidat di Kòrsou durante e aña korespondiente. Na 1997 MCB a instituí e premio i esaki ta konsisti aktualmente di un montante di *Cf.* 10.000.

## Ganadó
* 1997 − 
* 1998 − 
* 1999 − 
* 2000 − 
* 2001 − 
* 2002 − 
* 2003 − Jacob Gelt Dekker
* 2004 − Kolaborativo - foro konsultativo entre labor, komersio i gobièrnu
* 2005 − 
* 2006 − 
* 2007 − 
* 2008 − Curaçao Ports Authority (CPA) & Curacao Towage Company Kompania di Touw Korsou (KTK)
* 2009 − Vernon Isabella, coach di e timnan di Little League Baseball
* 2010 − Citizens Rescue Organization (CITRO)
* 2011 − Curaçao North Sea Jazz Festival 
* 2012 − Jewel Investment and Management Group NV - desaroyo di Pietermaai Smal.
* 2013 − 
* 2014 − Insel Air
* 2015 − Ronald McDonald House Charities Curaçao
* 2016 − Museo NAAM (National Archaeological & Anthropological Memory Management Foundation)
* 2017 – Green Force Curaçao - ekonomia i medio ambiente
* 2018 – Curaçao Cares Foundation
* 2019 – Curaçao Airport Partners - turismo
* 2020 - Izzy Gerstenbluth i su tim di departamentu di Epidemiologia - salu publiko
* 2021 – Fundashon prevenshon
* 2022 - Sandals Royal Curaçao 
* 2023 - Totolika
* 2024 -  
* 2025 - Jean Fransisca i Gilbert Martina, presidentenan di FFK
Festival di Tumba di Kòrsou

**Festival di Tumba di [[Kòrsou]]** ta un kompetensia musikal di komposishonnan di tumba, ku ta wòrdu organisá anualmente na Kòrsou. E festival, ku usualmente ta tuma lugá den di dos mita di yanüari, ta enserá presentashon di e partisipantenan durante tres anochi di preselekshon, despues di kual e kantantenan finalista ta bolbe presenta den e anochi final. Ta usa e komposishon ganadó komo roadmarch pa Karnaval di Kòrsou i su kantante ta wòrdu proklamá "Rei(na) di Tumba".

## Historia
Na 1970 e komishon organisadó di Karnaval ta akordá ku e "Asosiashon di Músika" ku e roadmarch di Karnaval lo mester ta músika tipiko di Kòrsou. Ta skohe pa introdusí e ritmo di tumba ku letra na Papiamentu pa remplasá kalipso, un ritmo popular karibense usando letra na ingles. Promotornan tras di tumba komo músika karnavalesko tabata entre otro Boy Dap i Juan Camelia. Foi djaki ta nase e festival di tumba, unda un hurado ta saka e hit musikal bailabel ku lo wordu toka kontinuo durante fiesta i paradanan di Karnaval. Pa e kompetensia a fiha algun regla, entre otro pa ku e ritmo i e letra di e komposishon. Den kurso di tempo a amplia e reglanan, eliminando hasta  komentario polítiko foi e letra.

Dia promé di febrüari 1971 e promé festival ta tuma lugá den Teatro Roxy na Willemstad. Den e edishon aki e kantante Boy Dap ta sali *Rei di Tumba* entre e 16 komposishon presentá dilanti un públiko di 384 persona. Despues di su inisio e festival a krese rápidamente. Curom tabata e promé radio emisora ​​pa transmití e evento bibu ku Hermanito Narvaez komo e promé reportero radial.

Na 1981 20 komposishon a wòrdu presentá pa un públiko di 5000 hende. E públiko kresiente a pone e festival muda pa lugánan manera Industriehal Zeelandia, stadion SUBT, Sentro Deportivo Körsou (SDK) i Curaçao Festival Center.

Pa motibu di e krisis di corona no a tene e festival na 2021 i 2022. Na su lugá a organisá e *Tumba Revival Festival*, un festival sin kompetensia i sin públiko unda a presenta e 50 kansion ganadó den e historia di e festival di Kòrsou. Esaki a wòrdu transmití na Aruba, Boneiru i Kòrsou via kanalnan di televishon. E di 51 edishon di e festival a sigui na 2023, kontando ku un partisipashon di 48 komposishon nobo. Te ku 2015 e inskripshonnan pa partisipa tabatin un promedio di 60 partisipante, loke den e periodo despues te ku 2025 no a ser alkansa.

## Islanan ABC
Desde 1971 tambe tin festival di tumba na Aruba i Boneiru den kuadro di e temporada di Karnaval. Kantantenan di Aruba i Boneiru tambe por partisipa na e festival di Kòrsou. Den e promé festival di tumba di Islanan ABC, ku a tuma lugá na Aruba na 1989, Boy Dap ta keda elegi e promé "Rei di Tumba di Antias i Aruba" ku su tumba *Waya pasa bai*. 

## Lista di ganadó

## Mira tambe
* Festivalnan na Kòrsou
Leo Chance

**Leo Alphons Ignatius Chance** (☆ 8 di november 1932 na Saba) ta un ex-politico Antiano, cu tabata politicamente activo tanto na Aruba como na Sint Maarten. Entre 1969 y 1994 el a fungi como minister di Trafico y Comunicacion, Husticia, Cooperacion di Desaroyo, Labor y Asuntonan Social den varios gabinete di Antias Hulandes. El a ocupa tambe e funcion di vicepremier den gabinete Evertsz, Rozendal, Martina IV y Paula.

## Bida
Na un edad hoben Chance ta establece na Aruba unda e ta haci carera como capitan di boto na Lago Oil & Transport Company. Na 1950 e ta uni na e partido PPA. El a keda eligi como miembro di Conseho Insular y tabata diputado di Aruba di 1959 te 1967. Den decada sesenta y setenta di siglo 20 e tabata un di e exponentenan maximo di e partido y votegetter den districto di San Nicolas. Na 1966 e ta huramenta como miembro di Parlamento di Antias Hulandes. Entre 1969 y 1988 ta sirbi como minister den consecutivo gabinete Antiano. E tabata vicepremier den cuater gabinete.

Na 1983 Chance ta muda pa Sint Maarten. Comienso di 1990 e ta co-fundado di Sint Maarten Patriotic Alliance (SPA). Na 1991 e ta wordo eligi miembro di Parlamento di Antias Hulandes y di 1993 pa 1994 e ta bolbe fungi como minister di Trafico y Comunicacion.

Chance ta viudo di Eulalie Mingo, cu kende e tin cuater yiu. Na 1994 el a casa di nobo cu Sybil Vicario.

## Honor
Na 1988 Chance ta wordo decora como "commandeur" den Orden di Oranje-Nassau. Na Saba e pier construi na 1973 ta carga su nomber, esta *Chance-pier*.
Torsten Haß

**Torsten Haß** (☆ 21 di novèmber 1970 na Neumünster, Schleswig-Holstein), konosi bou su nòmber artistiko **Kim Godal**, ta un periodista, eskritor i poeta aleman.

## Obra (selekshon)
* Torsten Haß; Detlev Schneider-Suderland: *Bibliotheken für Dummies* (2019)
* Torsten Haß; Maximilian Spannbrucker: *Dieses Buch ist für die Tonne : Einführung in den klassischen Zynismus (Kynismus)* (2020)
* Kim Godal: *Der König des Schreckens : ein Vatikan-Krimi* (2013)
* Kim Godal: *Die Schwarze Zeit : ein Mittelalter-Roman* (2006)
* Torsten Haß: *Das Christkind taumelt betrunken im Wald, der Weihnachtsmann torkelt nicht minder : Winter- und Weihnachtsgedichte* (2020)
## Lista di fuente

## Linknan eksterno
* KVK (Alemania, Austria, Suisa, WorldCat) Resultadonan di búskeda Torsten Haß
* KVK (Alemania, Austria, Suisa, WorldCat) Resultadonan di búskeda Kim Godal
Ozzie Albies

**Ozhaino Jurdy Jiandro (Ozzie) Albies** (n. 7 di yanüari 1997 na Willemstad) ta un pelotero profeshonal kurasoleño ku aktualmente ta hungando na posishon di segunda base ku e ekipo di Atlanta Braves den Major League Baseball (MLB).

Na 2013 Albies ta firma ku e organisashon di Atlanta Braves i ta hasi su debut den MLB na 2017. Durante su prome temporada kompleto Albies a wordu nomina pa hunga den e MLB *All-Star Game 2018*. Na 2019, ela gana e premio pa e posishon di segunda base, e  "National League Silver Slugger".

## Bida personal
Albies ta nase na Willemstad, Kòrsou, yu di Osgarry i Judari Albies. Su tata ta fayese na 2013 di un atake di kurason na e edat di 40 aña. E tin un ruman homber menor, Zhhihir, i un ruman  muhe, Jeanalyn.
Dorothy Pietersz-Janga

**Dorothy Maria Elisabeth Pietersz-Janga** (Rincon, Boneiru 10 di sèptèmber 1955) ta un polítiko kurasoleño di partido MFK. E tabata minister di Salú, Medio Ambiente i Naturalesa di 14 di yüni 2021 te 8 di mart 2023.

## Bida
Pietersz-Janga a nase na Rincon, Boneiru i a lanta na Kòrsou. E ta inisia su karera profeshonal na Landslaboratorium i aki e ta kompleta na 1980 su estudio komo analista kliniko-kimiko. Na 1984 e ta kontinua pa studia medisina na Universidat di Groningen i ta gradua na 1992. Seguidamente e tabata pa 28 aña dòktor di kas na Tera Corá, Bandabou.

Na 2010 Pietersz-Janga ta uni na partido MFK. E tabata aktivo den su direktiva desde 2012 i a fungi komo presidente entre 2018 i 2020. Na kuater okashon e tabata kandidato elektoral pa Parlamento di Kòrsou. Fin di 2015 e ta gradisi pa motibunan profeshonal pa e asiento parlamentario, komo susesor di Monique Koeyers-Felida. Na elekshon di 2021 el a logra 120 voto personal, okupando posishon 23 riba lista di MFK. Ku e formashon di Gabinete-Pisas II el a keda nombrá minister di Salú, Medio Ambiente i Naturalesa. Dia 8 di mart 2023 e ta entrega su retiro na gobernador Lucille George-Wout pa motibu di metementu den e kaso di korte kontra dos eks-direktor di Bureau Ziektekostenvoorzieningen (BZK).

Desde 2020 Pietersz-Janga ta biuda di Michel Ruben Pietersz.
SARS-CoV-2

SARS-CoV-2 (abreviashon ingles di *Severe Acute Respiratory Syndrome Coronavirus 2*) ta e tipo di coronavirus ku ta kousa e malesa respiratorio di COVID-19 i kual su plamamentu mundialmente a provoká un pandemia.

Inisialmente e tabata hiba e nomber "2019-nCoV" (na ingles, *2019-novel coronavirus*, ‘coronavirus nobo di 2019’) i tambe "HCoV-19" (na ingles, *human coronavirus 2019*). E virus a wòrdu deskubri i isolá pa promé bes na Wuhan, China. Te kere ku e malesa ta originá di transmishon di animal pa e ser humano.

​
Variante Omikron di SARS-CoV-2

E **variante Omikron**, tambe konosí pa su kódigo di identifikashon PANGO B.1.1.529, ta un variante di SARS-CoV-2, e vírùs ku ta kousa COVID-19.

E promé kaso konosí a wòrdu detektá na Botswana dia 9 di novèmber 2021. Dia 26 di novèmber 2021 e Organisashon Mundial di Salú ta klasifiká esaki komo un *variante di preokupashon* i ta dun'e e nòmber di e lèter griego Omikron.
Omikron

**Omikron** (mayúskulo **O**, minúskulo **o**, na griego: ὂμικρόν) ta e di diessinku lèter di álfabèt griego.

## Uso
E ta wòrdu usa pa representá e sonido "o" den e idioma griego, tanto den su vershon antiguo komo esun di awendia. Den e sistema di numerashon griego e ta representá e valor "70".
Di dje ta originá e lèternan O den álfabèt latino i álfabèt siríliko.
 
Dia 26 di novèmber 2021, Organisashon Mundial di Salú (OMS) ta klasifiká e variante nobo di COVID-19 B.1.1.529 un *variante di preocupashon* i ta duna esaki e nomber Omikron. E variante aki a wordu detektá dia 24 di novèmber 2021 pa prome bes na Sur Afrika.
Zika (keintura)

E vírùs di **zika** ta un enfermedat transmití pa sangura; entre otro e sangura di ‘gele koorts’ *[[Aedes aegypti]]* i sangura *Aedes albopictus* ku ta transmiti  dengue i chikungunya . Ademas di haña e infekshon via sangura, sientífikonan a determiná ku por haña zika tambe via di sèks. Den mayoria di kaso, e síntomanan di e vírùs (keintura di zika) ta relativamente suave. Mayoria di hende no tin síntoma mes. Sinembargo, entre tantu a keda probá ku un infekshon durante embaraso por afektá e yu den barika, kousando mikrosefalia.

 E vírùs ta konosí desde 1947, ora ela keda konstatá serka un makaku den selva di Zika na Uganda. E nomber di e vírùs ta derivá di e selva aki. Desde dekada 50 di siglo 20 e ta okuri na e paisnan denter di e faha di ekuator di Afrika te Asia. Di 2007 te 2015 e vírùs a plama den direkshon ost, krusando e Oceano Pasifiko i alkansando e kontinentenan di Amérika, inkluyendo Karibe. Esaki a kondusi na e epidemia di zika na aña 2015-2016. Na 2015 Brazil a observá 2400 caso di mikrosefalia i 29 morto.
Karantena

**Karantena** òf **kuarentena** ta un restrikshon riba e traslado di persona i merkansia ku e intenshon pa preveni plamamentu di malesa o pestedat. Ku frekuensia e ta wordu apliká pa medio di preveni moveshon di esunnan ku posibelmente tabata exponí na un malesa transmisibel, pero ku no tin un diagnósis médiko konfirmá. Den tal kaso ta usa e "karantena" komo sinónimo di "isolashon médiko".

Ta posibel pa apliká karantena na ser humano òf animal di tur tipo; òf na tur dos den kaso di kontrol na frontera o sea denter di un pais.

E palabra ta derivá di e palabra na latin *quadaginta*, ku ta nifika kuarenta (40). Originalmente a usa e palabra aki durante e Pèst Pretu di siglo diescuater. Aki a isola personanan kontagia ku e plaga durante 40 dia prome ku nan por meskla ku otro hende. Por mira e prinsipio di 40 dia aki apliká tambe na e palabra kuaresma di iglesia katóliko.

 Na 2020 paisnan ront mundu a apliká karantena pa kombati e plamamentu di e coronavirus COVID-19. Karantena a yega di wòrdu apliká den pasado pa malesanan manera tífùs, tuberkulósis, pèst, ebola i bruela di macaco.

​
Endy Croes

**Jan Hendrik (Endy) Croes** (☆ 24 di juli 1967 na Aruba) ta un politico Arubiano y desde 8 di januari 2025 miembro di Parlamento di Aruba pa partido MEP. E tabata minister di Enseñansa y Deporte den gabinete Wever-Croes II di 20 di september 2021 te 16 di october 2024. Prome cu esey e tabata miembro di parlamento.

## Bida
Endy Croes a lanta den districto di Santa Cruz y ta un di e cuater yiu di Sofia Theresita Rasmijn y Everaldo Benedicto (Efe) Croes, comerciante. Den su hubentud e tabata practica deporte; e deporte di softball y baseball tabata su pasion. Na Hulanda e ta obtene na 1989 su MBO como analista kimico y na 1991 su "Associate Degree" den mesun ramo. Bek na Aruba e ta traha den refineria Coastal di 1991 pa 2001, despues di cual e ta bira empresario lantando varios negoshi. Entre 2001 y 2010 e tabata director general di Fundacion Lotto pa Deporte (FLPD), despues di e sirbi varios aña como miembro di directiva di FLPD, tanto den funcion di vicepresidente como presidente. Den e epoca aki Croes tabata promotor di evento y a ocupa diferente posicion como dirigente deportivo, local y internationalmente. Banda di presidente di Aruba Softball Bond el a keda eligi den directiva di Confederacion Mundial di Baseball Softball (WBSC) na 2009; Confederacion Pan Americano di Softball (CONPASA) y Confederacion Anglo-Caribense di Softball (ECASC) na 2010 y Confederacion Suramericano di Softball (CONSURSA) na 2011.

Croes ta casa cu Dilaila Odor y ta tata di shete yiu.

### Carera politico
Na 2013 Croes a debuta como candidato number 13 riba e lista di MEP den eleccion parlamentario, obteniendo 504 voto personal. Na eleccion di 2017 e ta logra drenta Parlamento di Aruba y na juni 2021 ta mantene su asiento logrando 1.006 voto personal. Cu formacion di gabinete Wever-Croes II el a wordo nombra minister di Enseñansa y Deporte y ta huramenta dia 20 di september 2021 como sucesor di Rudy Lampe. Banda di esey e ta ocupa e puesto di secretario-general di partido MEP. Dia 16 di october parlamento di Aruba a pasa un mocion di desconfiansa contra su persona pa motibo di e forma cu Croes a atende cu e caso di fraude na Stichting Sportsubsidie Aruba (SSA) y e influencia cu el a eherce den e fundacion, e.o. pa loke ta trata su maneho di fondo. For di september 2024 a sali na cla mediante dos investigacion di Algemene Rekenkamer Aruba (ARA) cu tabatin iregularidadnan y malversacion di fondo den SSA.

## Asunto FLPD
Na 2010 Croes, director general di Fundacion Lotto pa Deporte, ta wordo retira pa medio di un decreto di huez basa riba un rapport di investigacion di accountants Ernst & Young Aruba (EY) alegando irregularidadnan financiero. Pa sanea su nomber Croes ta entama na 2015 un caso contra EY pa actonan ilegal, cual demanda ta wordo otorga den Corte di Apelacion na 2018. Ta keda constata cu durante e investigacion a comete fayonan, entre otro dor di no atene na e procedura di skucha tur dos banda. Apesar cu e veredicto tambe a wordo ratifica den Corte di Casacion, EY a keda mantene su posicion tras di e contenido di su rapport. Desde 2019 Croes tin un caso hudicial andando contra EY pa daño y perjuicio.
International Standard Book Number

**International Standard Book Number** (ISBN, Number standart internashonal di buki) ta un identifikashon numeral pa buki komersial, ku ta akoplá na un solo vershon di un buki i ku ta funkshona komo kódigo uniko. Kasnan publisitario ta kumpra ISBN-nan di un afiliado di e agensia internashonal di ISBN. E sistema di ISBN ta wòrdu kreá na 1966 dor di profesor Gordon Foster pa e kompania W.H. Smith, ku ta rebendedó di buki, korant i revistanan na Reino Uni. Na 1970 el a wòrdu aseptá komo standart internashonal (ISO 2108).

## Link eksterno
*  Websait ofisial di ISBN
Álfabèt griego

E **álfabèt griego** moderno tin 24 lèter i ta wordu usa pa skirbi e idioma griego. Tambe ku frekuensia sa usa e álfabèt griego pa representa diferente balor i variabel den siensia i matemátika. Mayoria di e lèter den álfabèt griego tin un ekivalente den idioma Papiamentu. Ta konsiderá mayoria di e álfabètnan oropeo di ta derivá di e álfabèt griego, ku na su turno ta prestá di e álfabèt fenisio alrededor di e di dies siglo antes di Kristu.

E bintikuater lèter (kada uno ku mayúskulo i minúskulo) ta:
Xiomara Maduro

**Xiomara Jeanira Maduro** (☆ 24 di december 1974 na Aruba) ta un politico Arubano y miembro di parlamento di Aruba desde 8 di januari 2025. E tabata  minister di Finansa y Cultura di Aruba di 2017 pa 2025 y tabatin tambe e cartera di Asuntonan Economico di 2017 te 2021.

## Bida
Xiomara Maduro a lanta den bario di Playa Pabou y ta yiu di e pareha Antonia (Chida) Ras y Antonio (Tommy) Maduro. Su mama tabata traha na Casa Haime y New Amsterdam Store y su tata na e Bureau Interne Diensten di gobierno di Aruba. Despues di caba La Salle College MAVO como 'miho graduado' na 1990, e ta continua pa Colegio Arubano, completando HAVO y VWO. Na aña 1995 e ta cuminsa studia Management, Economie & Recht (MER) na Hogeschool van Arnhem en Nijmegen y ta obtene su ‘Bachelor Degree in Economics’ na aña 1999. Seguidamente e ta finalisa na Universidad di Groningen e estudio di Nederlands Recht cu specialisacion den Bedrijfsrecht. Maduro ta regresa Aruba bek na aña 2003 y ta traha 6 aña como funcionario di maneho (beleidsmedewerker) na Meldpunt Ongebruikelijke Transacties (MOT), awor Financial Intelligence Unit. Durante su trabou el a capacita su mes como un Certified Anti-Money Laundering Specialist (CAMS) y tambe a sigui diferente otro curso riba e tereno aki.

Xiomara Maduro ta divorcia y tin un yiu homber.

### Carera politico
Na aña 2009 e ta subi e tarima politico di Aruba como candidato number 9 riba e lista di  partido MEP pa e districto di Playa. Despues di eleccion di dia 25 di september 2009, Maduro ta reemplasa Nel Oduber como miembro di Parlamento di Aruba. Den eleccion di 2013 e ta logra mantene su asiento pa cuater aña mas. Na aña 2017 Maduro ta wordo nombra minister di Finansa, Asuntonan Economico y Cultura den Gabinete Wever-Croes I. Como mandatario, el a wordo confronta cu retonan financiero grandi, di cual esun mas grandi tabata e crisis di corona cu desde aña 2020 a afecta henter mundo. Den gabinete Wever-Croes II el a sigui como minister di Finansa y Cultura di 20 di september 2021 te 28 di maart 2025.

E tabel aki bou ta mustra e resultadonan di su participacion den eleccionnan parlamentario entre 2009 y 2024.
Ronde van Aruba

**Ronde van Aruba** ta un careda di 72 kilometer rond di Aruba completo, cu ta tuma luga anualmente na luna di mei. E ta un di e eventonan deportivo mas grandi y popular di Aruba. For di su inicio na 1971 e careda ta wordo organisa pa e departamento di deporte di Marinierskazerne Savaneta. Despues cu a habri e participacion pa no-militar na 1987 e evento a crece den popularidad y ta atrae coredonan tambe di Boneiro, Corsow, Hulanda y Merca. 

Den e di 29 edicion na 2021 tabatin 660 participante, reparti den 151 team di estafete cu 4 coredo, (2 x 9 km pa cada coredo); 24 team di relevo cu dos coredo (2 x 18 km pa cada coredo) y 8 coredo individual (72 m).

## Ruta
E ruta ta representa un di e rutanan mas pisa y mas largo den Caribe. E tin un distancia total di 72 km y ta core pa gran parti canto di e costanan di Aruba, consistiendo di pidanan asfalta y no-asfalta. E careda ta cuminsa y start na Marinierskazerne na Savaneta. Pa e careda di relevo e ruta ta parti den ocho trayecto di alrededor 9,2 km. E luganan di cambio ta Boca Grandi (8,2 km), Boca Prins (16,5 km), Ayo Rock (26 km), Alto Vista (33,6 km), Boca Catalina (42,8 km), Bushiri (52,7 km) y Arugas na Barcadera (62,2 km).

## Records

## Link externo
*  31st Ronde van Aruba 2023
Thessaly Zimmerman

**Thessaly Charissa Zimmerman** (☆ 12 di september 1994 na Pos Chikito) ta modelo y reina di beyesa di Aruba cu na 2021 a titula Miss Aruba y a clasifica den e top 10 finalista di e certamen Miss Universo 2021. Na 2013 e tabata prome runner-up di Miss Teen Americas.

## Biografia
Thessaly Zimmerman a nace na Aruba y a lanta cu su mayornan y dos ruman muhe den bario di Pos Chikito. Desde un edad jong e tabata un atleta ferviente. Durante hopi aña el a sobresali como hungado hubenil di tennis number 1 den su categoria di edad y a representa Aruba den diferente competencia internacional. Tambe el a practica atletismo pa hopi aña riba un nivel halto y tabata ganador di varios medaya. Ora el a termina su HAVO na Colegio Arubano na Oranjestad, el a bay Hulanda unda el a obtene su bachelor den International Communication and Media cu specialisacion den Music Marketing and Management na Hogeschool Utrecht.

## Concurso di beyesa
Zimmerman a cuminsa cu carera den certamen di beyesa na 2012 y a wordo nombra Miss Teen Aruba International 2012. Na juli 2013 el a representa Aruba den Miss Teen Americas 2013 na El Salvador y a termina prome runner-up tras di Fulvia Villarreal di Panama. Tambe el a competi na Aruba Model Search y finalisa den e top 7. El a traha pa KOMA Models na Aruba pa cuater aña.

Dia 30 di oktober 2016 el a competi pa Miss Amsterdam 2016 na Stadsschouwburg na Amsterdam, terminando como runner-up di Ireda Nijboer. Dia 30 di juli 2021 Zimmerman a competi den e certamen di Miss Aruba unda el a titula Miss Universe Aruba 2021. Zimmerman a representa pais Aruba den e certamen internacional di Miss Universe 2021 na Eilat, Israel. Zimmerman a termina den e top 10 di e certamen di beyesa na Israel. Zimmerman kende ke bira un presentado di television a bisa Steve Harvey cu e ta bin pa su trabao na momento cu Harvey a puntra kico ta su pasion. Niun otro miss Arubiano a yega te finalista di Miss Universe desde 1996 ora Taryn Mansell tabata e prome runner-up di Miss Venezuela Alicia Machado.

## Link externo
*Instagram - Thessaly Zimmerman
Elliott Loonstra

**Elliott Andre Alexander (Lefty) Loonstra** (☆ 18 di januari 1990 na Oranjestad) ta un para-atleta di taekwondo y atleta paralimpico Arubiano. Na 2023 e tabata e prome medayista di Aruba den Weganan Para-Panamericano.

## Bida y deporte
Elliott Loonstra a nace dia 18 di januari 1990 na Aruba sin un parti di su man drechi. El a yega di traha na un compania di scuba diving. 

Na 2017 na edad di 27 aña el a cuminsa train den disciplina di taekwondo. Su participacion den competencianan internacional, bou guia di su coach Luciano Mazzeo, ta den clase K44, un clase pa atletanan cu un amputacion of otro daño na un brasa, of cu tin un pia sin tenchi. 

Na 2019 el a participa den e Weganan Para-Panamericano na Lima, pero a haya un knock-out den prome ronda (di 16), kedando derota pa Alexandre dos Santos di Brasil. Den e siguiente weganan cuater aña despues e ta gana un medaya di brons birando e prome para-atleta Arubiano cu a ricibi medaya den Weganan Para-Panamericano. 

Loonstra tabata e unico atleta representando Aruba na e Weganan Paralimpico di Zomer na Tokyo, cu a wordo hala pa 2021 pa motibo di e pandemia di COVID-19. Aki e ta perde su prome dos weganan y ta termina na posicion nuebe. Cu su participacion e tabata e di dos atleta paralimpico Arubano despues di e landado Jesus de Marchena Acevedo, ken a participa na e Weganan Paralimpico 2016 na Rio. Na e Campeonato Mundial 2021 di Para Taekwondo na Istanbul, Turkia e ta alcansa e di cinco luga entre 29 participante den e clase masculino K44 -80&nbsp;kg (menos di 80&nbsp;kg), posicionando Aruba na #18 for di 41 pais riba e tabla di posicion pa ekiponan mundial. Na 2023 el a gana e medaya di oro na "Egypt Para Taekwondo Open". Anteriormente el a logra e di cinco luga den dos torneo na Turkia.
Shanayah Howell

**Shanayah Shaljenshka Howell** (☆ 19 di januari 1999 na Aruba) ta un ciclista BMX y atleta olimpico di Aruba. E tin na su nomber dos titulo mundial di BMX; e prome na 2006 y e di dos na 2017.

## Bida
Shanayah Howell a nace na San Nicolas, yiu di Maru Howell y Alan Howell, di profesion polis y politico. Shanayah a cuminsa cu deporte di BMX desde e edad jong di cinco aña. Durante su carera deportivo el a titula campeon na Aruba den varios competencia. Cu shete aña e ta conkista su prome titulo mundial ganando e UCI BMX World Championship 2006 den su categoria di edad na São Paulo, Brazil. Na Merca e ta logra e titulo di campeon nacional di National BMX League 2009 categoria 10 aña. Na 2017 Howell ta bolbe titula campeon mundial na Canada y ta gana e premio di oro na Costa Rica na 2018 ora el a subi e clase Pro Elite. Na e Weganan Panamericano 2019 na Lima, Peru e ta clasifica den e tabla final riba posicion 5. E ta pasa seguidamente pa clasifica pa prome bes pa Weganan Olímpico 2024 na Paris, unda el a participa den e careda di cuarto di final di tres moto. Aki el a acumula 23 punto, pero a keda elimina na e di 23 luga overall. 

## Honor
Howell a ricibi varios premio di reconocimiento nacional y internacional, entre otro e “premio di estimulo" di Copa Hubenil Gobernador Felipe B. Tromp na 2008. Hunto cu e deportistanan talentoso Xander Bogaerts, Sarah-Quita Offringa y Chiara Petrocchi, el a keda honra na 2019 cu un stampia di 220 cent di Post Aruba den e serie di deporte diseña pa Armando Goedgedrag.

## Mira tambe
* Aruba na Weganan Olimpico di Zomer 2024

## Link externo
* BMX resultado y ranking - Shanayah Howell
*  Shanayah Howell riba Olympics.com
David Guetta

**Pierre David Guetta** (☆ 7 di novèmber 1967 na Paris), mihó konosí bou di e nòmber artístiko **David Guetta**, ta un DJ i produktor musikal franses. E ta konsiderá komo un di e pionero den e desaroyo di e estilo di músika elektróniko popular, konosí komo **EDM** (Electronic Dance Music), i ku tin un impakto grandi riba e músika bailable mundialmente.

## Bibiografia
David Guetta ta di orígen sefardi (di banda di su tata) i belga (di banda di su mama). Su interés den músika a kuminsá den anochinan di París na final di añanan 1980. Su karera profesional a kuminsá na meimei di añanan 1990, ora ku el a lansa DJ sets den klup i a produsí sú propio repertorio musikal.

Guetta a bira internashonalmente famoso ku su álbum *One Love* (2009), ku a kontené e singlenan di éksito mundial manera “When Love Takes Over” (ku Kelly Rowland), “Sexy Bitch” (ku Akon) i “Memories” (ku Kid Cudi). E ta konosí pa su kolaborashon ku artistanan famoso manera Sia, Nicki Minaj, Usher, Rihanna, Black Eyed Peas i hopi otro.

E a kontribuí na popularisashon di EDM den e industria general di músika pop, i a gana varios premio, inkluso premionan Grammy.

E estilo musikal di Guetta ta kombiná ritmonan di house ku elemento di pop, hip hop i elektro. Su abilidat pa kolaborá ku diferente artista ta duna su trabou un karakter versátil i bailable. E ta konsiderá komo un figura klave den e globalisashon di músika EDM.

## Diskografia (selekshon)
* *Just a Little More Love* (2002)
* *Guetta Blaster* (2004)
* *Pop Life* (2007)
* *One Love* (2009)
* *Nothing but the Beat* (2011)
* *Listen* (2014)
* *7* (2018)

## Premionan i rekonosimentu
David Guetta a logra varios ranking di DJ Mag Top 100 DJs, inkluso #1 den 2011 i 2020. E a risibí premiashon di Billboard, NRJ Music Awards i Grammy, entre otro.

## Bida personal
David Guetta a kasa ku Cathy Lobé na 1992, i nan tin dos yiu. E pareha a separá na 2014.

## Link eksterno
* Perfil di David Guetta – The Grammy Awards
* David Guetta den DJ Mag Top 100
Kilometer kuadrá

**Kilometer kuadrá** (simbolo **km²**) ta e unidat di midi pa superfisie, ku ta koresponde ku un kuadrángulo di un kilometer kada banda i ku ta basá riba e sistema internashonal di unidat. 

1 km² ta ekivalente na:
* 1,000,000 meter kuadrá (m²)
* 100 hèktar (ha)
E kilometer kuadrá ta aproksimadamente ekivalente na:
* 0.3861 mia kuadrá
Parke Marino Aruba

**Parke Marino Aruba** ta un parke nacional di naturalesa marino na Aruba cu a wordo institui dia prome di januari 2019. 

E parke marino ta forma pa cuater zona proteha (e asina yama "marine protected areas", MPA):
* MPA Arikok - costa nort na haltura di Parke Nacional Arikok (16.5 km²)
* MPA Sero Colorado - cabes di Sero Colorado (18.7 km²)
* MPA Mangel Halto - costa na haltura di Mangel Halto-Isla di Oro (16 km²)
* MPA Rif di Oranjestad - islanan dilanti Oranjestad na haltura di e terminal crucero (9 km²)

Pa via di nan balor grandi na biodiversidad e proteccion di e zonanan aki ta ancra den decreto nacional di dia 21 di december 2018. Nan ta e habitat natural pa rif di coral, yerba di lama i mondi di mangel y ta fungi como luga unda parha, tortuga y tribon ta sosega, come y broei.

E maneho di e parke marino ta den man di Aruba Conservation Foundation (ACF), un fundacion independiente cu tambe ta encarga cu e maneho di Parke Nacional Arikok y e zona RAMSAR di Spaans Lagoen.

## Mira tambe
* Animalnan protehi na Aruba
* Matanan protehi na Aruba

## Galeria

File:Beach view Mangel Halto.jpeg|Mangel na costa di Mangel Halto
File:Turtle at Antilla Wreck Aruba (2916429432).jpg|Tortuga na barco naufraga *[[Antilla]]*
File:Sandwich Tern (Sterna sandvicensis) (6).jpg|Sternchi cu ta broei riba rif
File:Luchtopname. Oranjestad, Aruba., Bestanddeelnr 935-1225.jpg|Bista riba rif dilanti Oranjestad


## Link externo
* Parke Nacional Arikok Aruba
Dia Internacional pa preservacion di e Capa di Ozon

Dia 16 di september a keda asigna pa e Asamblea General di Nacion Uni como **Dia Internacional pa preservacion di e Capa di Ozon** of **Dia Mundial di Ozon**. Na aña 1995 a cuminsa conmemora e fecha riba cual paisnan a firma na 1987 e Protocol di Montreal, un convenio cu ta trata e substancianan cu ta destrui y por caba cu e capa di ozon. 

  Meta pa observa *Dia di Ozon* ta pa protehe y salvaguardia e capa di ozon como e tin un rol importante pa proteha salud di hende, medio ambiente y diferente ecosistema.
Lista di Gezaghebber di Kòrsou

Esaki ta un **lista di [[Gezaghebber]] di [[Kòrsou]]** komo un teritorio insular di Antias Hulandes (1951 - 2010). 

## Teritorio insular di Kòrsou
Almaty

**Almaty** of **Alma-Ata** (na kazachs: Алматы, na ruso: Алма-Ата), ta e siudat mas grandi di Kazakstan, ku un poblashon di mas of menos 2 mion habitante. E tabata kapital di Kazakstan di 1929 te 1997, ora e outoridatnan a move e kapital pa Akmola (ku na 1998 a kambia nòmber pa Astana; na 2019 pa Nursultan i na 2022 bek pa Astana). 

Almaty ta aktualmente e sentro komersial mas importante di Kazakstan. E siudat ta serka di China, i antes tabata lokalisá riba e ruta di seda entre China i Medio Oriente.
Schrikkeljaar

Un **schrikkeljaar** (tambe **aña bisiesto** na Aruba} ta un aña kalendario ku **366** dia en bes di **365**. E dia ekstra, e asina yama "schrikkeldag", ta kai den kalènder gregoriano riba dia 29 di febrüari i ta presenta na momento ku e aña por wòrdu dividí dor di kuater nèt, pero no dor di shen, a no ser ku e aña por wòrdu dividí dor di kuatershen nèt. Aña 2020 tabata un schrikkeljaar. Meskos ta konta pa e añanan 2004, 2008, 2012 i 2016 (tur dividibel pa 4, pero no pa 100). Tambe 1600 (dividibel pa 400) tabata un schrikkeljaar. Añanan 1700, 1800 i 1900 no tabata schrikkeljaar (nan ta dividibel pa 100, sinembargo no pa 400) manera si tabata e kaso ku aña 2000.

E schrikkeldag ta un korekshon kada kuater aña komo ku un aña kalendario di 365 dia tin 6 ora menos ku e aña tropikal. E dia ekstra ta evita pa e diferente temporada (lente, zomer, herfst i invierno), ku ta mara na e aña tropikal, kuminsa hala.
Percy Liza

**Carlos Percy Liza Espinoza** (☆ 10 di mei 2000, Chimbote, region Ancash),  mihó konosí komo **Percy Liza** òf bou su nòmber di kariño ***La Figura***, ta un futbolista profeshonal peruano ku ta hunga den e promé liga komo delantero pa Sporting Cristal. 

## Statistik

## Lista di Honor

## Link eksterno
* Profil riba Sporting Cristal
* Profil riba Soccerway
* Profil riba Football Database